text: Главата може да ви боли от дехидратация | твоят Бизнес - списание за предприемчивите българи
  Проф. д-р Здравко Каменов, дмн. и Началник на Клиниката по ендокринология на Университетска болница "Александровска" коментира: "Водата в организма е от критично значение за неговото съществуване и нормална жизнена работа. Дехидратацията в работни условия не е рядка и тя определено влошава всички негови функции. Фактът, че 35% от работещите жени страдат от главоболие поне веднъж седмично е обезпокоителен. Понякога съвсем малки промени в ежедневните навици могат да подобрят общото физическо състояние и да облекчат симптоми като главоболието. Добрата хидратация подобрява всички обменни процеси в тялото. Препоръчителният дневен прием зависи от общото физическо състояние на индивида, от пола и възрастта му, но при работещите дами прием на вода под един литър дневно е недостатъчен."